Барҙымсала тау битләүенән һарына ҡаҙып ашаныҡ. Бала саҡта урманда ҡыуышлап ятып бесән эшләгәндә аҡ яуындар башланып, юлдар өҙөлһә, аҙналар буйы ҡамалып ҡала торғайныҡ. Иң ҡыйыны — ашарлыҡ ризыҡ ҡалмауы. Шул сағында атайыбыҙ ботаҡлы ағастан салыр яһап, шуның менән күп итеп һарына ҡаҙып алып, уны йыуып, ваҡ итеп турап, һарына бутҡаһы бешереп тамағыбыҙҙы туйҙырыр ине. Үҙәк ялғарға ярап ҡала ине был ризыҡ. Һарына бутҡаһын тәлге тип атайҙар. Һарынаны урыҫтар саранка, лилия кудреватая тип атай икән. Беҙҙеңсә бөҙрә сәсле Лилиә була инде... (артабан — видео ҡарағыҙ)[3]